Diari Oficial de la Generalitat Valenciana


Sumari del DOGV 2881, del 02-12-1996 (1996/840206)

ORDRE de 22 de novembre de 1996, de la Conselleria de Cultura, Educació i Ciència, per la qual es deleguen determinades atribucions en el secretari general, en els directors generals i en els directors territorials del departament.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2881

Data del DOGV
:   02-12-1996

Secció del DOGV
:   ALTRES DISPOSICIONS

Número del document
:   1996/840206


Data del document
:   22-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 22 de novembre de 1996, de la Conselleria de Cultura, Educació i Ciència, per la qual es deleguen determinades atribucions en el secretari general, en els directors generals i en els directors territorials del departament.   
Amb la finalitat d'aconseguir major eficàcia i agilitat en la gestió dels assumptes la competència dels quals té assignada aquest departament, és oportú delegar determinades atribucions de la titular en el secretari general i en els directors generals del departament.  
En virtut d'això, i de conformitat amb els articles 35 i 68 de la Llei de la Generalitat Valenciana 5/1983, de 30 de desembre, de Govern Valencià, i amb els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
Ordene  
Primer  
Es deleguen en el secretari general i en els directors generals de la Conselleria de Cultura, Educació i Ciència, cada un dins el respectiu àmbit funcional:  
1. L'exercici de les facultats ordinàries en matèria de contractació administrativa dels contractes menors, que corresponguen a crèdits consignats en el capítol II dels pressupostos d'aquesta Conselleria.  
2. La retenció de crèdit, l'autorització de la despesa, la disposició del crèdit, el reconeixement de l'obligació i la proposta de pagament, relatius als contractes menors a què es refereix l'anterior apartat 1.  
Segon  
Es deleguen en el secretari general de la Conselleria de Cultura, Educació i Ciència:  
1. La facultat de resoldre els recursos ordinaris en via administrativa que s'interposen contra els actes i les resolucions dels directors generals del departament.  
2. La resolució de les reclamacions prèvies a la via judicial civil relatives a l'àmbit funcional d'aquesta Conselleria.  
3. Les facultats ordinàries en matèria de contractació de dret privat, així com els actes de retenció de crèdit, autorització de la despesa, reconeixement de l'obligació i proposta de pagament relatius a aquesta contractació.  
Tercer  
Es deleguen indistintament en el secretari general i en el director general de Règim Econòmic, de la Conselleria de Cultura, Educació i Ciència:  
1. L'exercici de les facultats ordinàries en matèria de contractació administrativa, dins els límits legals i pressupostaris, sense perjudici de les que en aquesta ordre o en altres disposicions vigents estiguen delegades o desconcentrades en altres òrgans del departament.  
2. Els actes de retenció de crèdit, autorització de la despesa, disposició del crèdit, reconeixement de l'obligació i proposta de pagament, dins els límits legals i pressupostaris, sense perjudici d'aquells que estiguen delegats o desconcentrats en altres òrgans.  
3. L'adopció dels acords sobre transferències i habilitacions de crèdit a què es refereix l'article 36 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 de juny de 1991.  
Quart  
Es delega en el director general de Règim Econòmic d`aquesta Conselleria la resolució dels procediments administratius de responsabilitat patrimonial a què es refereix l'article 142 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que corresponguen a l'àmbit competencial d'aquest departament.  
Cinquè  
Es deleguen en els directors territorials de Cultura i Educació, dins el respectiu àmbit funcional:  
1. L'autorització de despeses del capítol I dels pressupostos d`aquesta Conselleria corresponents al personal docent.  
2. L'exercici de les facultats ordinàries en matèria de contractació administrativa quan el pressupost no excedisca l'import establert com a límit màxim dels pagaments per caixa fixa ni, en el cas que aquest siga major, el fixat per als contractes menors, sempre que la despesa corresponga a crèdits consignats en el capítol II dels pressupostos d'aquesta Conselleria i després de l'assignació del crèdit a la direcció territorial corresponent per l'òrgan competent.  
3. L'autorització de la despesa, la disposició del crèdit i la proposta de pagament corresponents a la contractació a què es refereix l'apartat 2 precedent.  
Sisè  
1. Aquesta delegació d'atribucions podrà ser revocada en qualsevol moment per l'òrgan delegant, conforme a l'article 68.5 de la Llei 5/1993, de 30 de desembre, de Govern Valencià.  
2. Les atribucions que es deleguen en aquesta ordre podran ser avocades en els termes i amb els requisits que estableix l'article 14 de la Llei 30/1992, de 26 de novembre, abans esmentada.  
Setè  
1. Sempre que es faça ús d'aquesta delegació d'atribucions, s'haurà de fer constar expressament en la resolució o en l'acte que s'adopte i es considerarà dictat per l'òrgan delegant.  
2. Les atribucions que s'exercisquen per delegació no poden ser objecte de delegació en un altre òrgan.  
Disposicions addicionals  
Primera   
S'autoritza el secretari general de la Conselleria de Cultura, Educació i Ciència a dictar les instruccions necessàries per al compliment i el desplegament d'aquesta ordre.  
Segona   
Les propostes de contractació i dels actes de contingut econòmic que es deleguen podran ser formulades pels caps de les unitats administratives gestores dels expedients corresponents.  
Disposició derogatòria  
1. Queden expressament derogades les ordres de 3 d'agost de 1993 i de 10 de febrer de 1995, de l`extingida Conselleria de Cultura, per les quals es deleguen determinades funcions en el secretari general, directors generals, Secretaria General Administrativa i directors territorials de l'esmentat departament.  
2. Així mateix, es deroguen expressament les ordres de 12 d'agost de 1993 i de 18 d'abril de 1995, de l'extingida Conselleria d`Educació i Ciència, per les quals es deleguen determinades atribucions en els secretari general, directors generals i directors i secretaris de les direccions territorials d`Educació.  
3. Igualment queden derogades totes les disposicions de rang igual o inferior que s'oposen a aquesta ordre.  
Disposició final  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 22 de novembre de 1996  
La consellera de Cultura, Educació i Ciència  
MARCELA MIRó PÉREZ